**Pravilnik o diplomama za izuzetan uspeh učenika u osnovnoj školi**

Pravilnik je objavljen u "Sl. glasniku RS", br. 37/93 i 42/93

**NAPOMENA: Prečišćeni tekst zaključno sa izmenama objavljenim u „Sl. glasniku RS“, br. 42/93, koje su u primeni od 11. juna 1993. god.**

**Član 1.**

Ovim pravilnikom uređuju se vrste diplome za izuzetan opšti uspeh učenika u učenju i vladanju, izuzetan uspeh iz pojedinog nastavnog predmeta i uslovi i način dodeljivanja diploma učenicima osnovne škole.

**Član 2.**

Diplome utvrđene ovim pravilnikom dodeljuju se učeniku na kraju školovanja ako osnovno obrazovanje i vaspitanje stekne prema propisanom nastavnom planu i programu i u zakonom propisanom roku.

**Član 3.**

Diploma "Vuk Karadžić" dodeljuje se učeniku za izuzetan opšti uspeh u učenju i primerenom vladanju.

Diploma za izuzetan uspeh iz pojedinog nastavnog predmeta dodeljuje se učeniku za predmete utvrđene ovim pravilnikom (u daljem tekstu: posebna diploma).

**Član 4.**

Diploma "Vuk Karadžić" dodeljuje se učeniku:

1) ako od petog do osmog razreda na kraju svake školske godine postigne odličan uspeh iz svih predmeta propisanih nastavnim planom i programom i primerno vladanje; i

2) ako, pored postignutog odličnog uspeha iz svih predmeta propisanih nastavnim planom i programom i primerenog vladanja dobije najmanje jednu posebnu diplomu ili jednu od prve tri nagrade na opštinskom ili gradskom takmičenju.

**Član 5.**

Posebna diploma dodeljuje se učeniku za nastavni predmet koji je izučavan najmanje dve školske godine ako:

1) postigne najmanje vrlo dobar opšti uspeh i primerno vladanje na kraju svake školske godine;

2) postigne odličan uspeh iz tog nastavnog predmeta na kraju svake školske godine;

3) dobije jednu od prve tri nagrade na opštinskom ili gradskom takmičenju.

Ako nije organizovano opštinsko ili gradsko takmičenje iz određenog nastavnog predmeta, posebna diploma dodeljuje se učeniku koji pored uslova iz tač. 1. i 2. ovog člana ispolji posebnu sposobnost i sklonost za taj nastavni predmet i postigne potpunije i šire poznavanje njegovog sadržaja nego što je predviđeno nastavnim planom i programom.

**Član 6.**

Učeniku se dodeljuje posebna za sledeće nastavne predmete:

1) srpski jezik;

2) maternji jezik, za učenike pripadnike nacionalne manjine;

3) strani jezik;

4) istorija;

5) geografija;

6) biologija;

7) matematika;

8) fizika;

9) hemija;

10) muzička kultura;

11) likovna kultura;

12) fizičko vaspitanje;

13) tehničko obrazovanje.

**Član 7.**

Diploma “Vuk Karadžić”, izuzetno, može se dodeliti učeniku koji iz objektivnih razloga ne postigne odličan uspeh u svim razredima iz predmeta za koje je pored zalaganja potrebna i odgovarajuća sposobnost kao: muzička kultura, likovna kultura i fizičko vaspitanje.

**Član 8.**

Učeniku kome je dodeljena Diploma "Vuk Karadžić" može se dodeliti i jedna ili više posebnih diploma, pod uslovima utvrđenim ovim pravilnikom.

**Član 9.**

Diplomu “Vuk Karadžić” i posebnu diplomu dodeljuje škola učeniku na predlog nastavničkog veća.

Nastavničko veće škole utvrđuje da li predloženi učenici ispunjavaju uslove utvrđene ovim pravilnikom za dodeljivanje odgovarajuće diplome i donosi odluku kojim se učenicima dodeljuje Diploma “Vuk Karadžić”, a kojima posebna diploma iz člana 6. ovog pravilnika.

Postupak za dodelu diploma iz stava 1. ovog člana pokreće odeljensko veće škole.

**Član 10.**

Diploma "Vuk Karadžić" izdaje se na obrascu broj 1, u obliku tabaka veličine 21x29 cm, sa propisanim tekstom i likom Vuka Karadžića na unutrašnjim stranama u višebojnoj štampi.

Posebna diploma izdaje se na obrascu broj 2, u obliku tabaka, veličine 21x29 cm, sa propisanim tekstom i detaljem iz Miroslavljevog jevanđelja na unutrašnjim stranama u višebojnoj štampi.

Obrasci diploma iz člana 3. ovog pravilnika, odštampani su uz ovaj pravilnik i čine njegov sastavni deo.

**Član 11.**

Stupanjem na snagu ovog pravilnika prestaje da važi Pravilnik o uslovima i postupku za dodeljivanje diploma za izuzetan uspeh u školskom učenju i vladanju (“Službeni glasnik SRS”, broj 23/66).

**Član 12.**

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

**Obrazac br. 1**

|  |  |  |
| --- | --- | --- |
|  | u |  |
| (naziv osnovne škole) |  | (mesto) |
|  |  |  |
| d o d e lj u je  D I P L O M U  "VUK KARADŽIĆ" |  |  |
|  |  |  |
| (prezime, srednje slovo i ime učenika) |  |  |
|  |  |  |
| Za postignut izuzetan opšti uspeh u učenju i vladanju u srednjoj školi, primerno vladanje u svim razredima i odličan uspeh na ispitu. |  |  |
|  |  |  |
| Delovodni broj: |  |  |
| U |  |  |
| Dana |  | 199 |  | godine |
|  |  |  |  |  |
| (M. P.) |  |  |  |  |
|  | Direktor škole, |  |  |  |
|  |  |  |  |  |

**Obrazac br. 2**

|  |  |  |
| --- | --- | --- |
|  | u |  |
| (naziv osnovne škole) |  | (mesto) |
|  |  |  |
| d o d e lj u je  D I P L O M U ZA |  |  |
|  |  |  |
| (naziv predmeta) |  |  |
|  |  |  |
|  |  |  |
| (prezime, srednje slovo i ime učenika) |  |  |
|  |  |  |
| Za izuzetan uspeh iz ovog predmeta u toku školovanja u osnovnoj školi. |  |  |
|  |  |  |
| Delovodni broj: |  |  |
| U |  |  |
| Dana |  | 199 |  | godine |
|  |  |  |  |  |
| (M. P.) |  |  |  |  |
|  | Direktor škole, |  |  |  |
|  |  |  |  |  |

**IZMENE:**

**Pravilnik o dopunama Pravilnika o diplomama za izuzetan uspeh učenika u osnovnoj školi**

Pravilnik je objavljen u “Sl. glasniku RS”, broj 42/93

**Član 1.**

U Pravilniku o diplomama za izuzetan uspeh učenika u osnovnoj školi (“Službeni glasnik RS”, broj 37/93) u članu 4. u tački 2) posle reči: “odličnog uspeha” dodaju se reči: “iz svih predmeta propisanih nastavnim planom i programom”.

**Član 2.**

U članu 6. u tački 12) tačka se zamenjuje tačkom i zapetom. Posle tačke 12) dodaje se nova tačka koja glasi: “13) tehničko obrazovanje.”

**Član 3.**

Ovaj pravilnik stupa na snagu narednog dana od dana objavljivanja u “Službenom glasniku Republike Srbije”.

Broj 022-06-51/93-02

U Beogradu, 31. maja 1993. godine

Ministar,

Prof. dr Danilo Ž. Marković, s.r.